SEITSEMÄN PELASTUMISEN SIUNAUSTA
Isä, rukoilen, että tuot ihmisille elämää ja toivoa saarnani kautta, -
jotta voimme katsoa eteenpäin uskossa odottaen hyvyyttäsi.
Kiitämme Sinua siitä Jeesuksen nimessä, aamen, aamen.
Voitte istuutua.
Jakeessa Luuk. 1:69 puhutaan Jeesuksesta näin: -
"...ja kohottanut meille pelastuksen sarven -
palvelijansa Daavidin huoneesta".
Jeesuksesta puhutaan tässä pelastuksen sarvena, -
ja Hänet sijoitetaan Daavidin sukuun.
Jokin aika sitten aloin puhua siitä, mitä Raamattu sanoo pelastuksesta.
Raamatusta puhutaan paljon pelastuksen suuruudesta, -
mutta pelastus ei ole mitään ilman Pelastajaa. Jos Hän ei ole -
pelastuksemme keskipiste, jäljelle jää vain uskontoa ja kuolleita tekoja.
Haluamme siis korottaa elämällämme Jeesusta -
ja pitää Jeesuksen, Pelastajan, pelastuksemme keskipisteenä.
Häntä kutsutaan pelastuksen sarveksi.
Sanoin aiemmin, että pedon voima on sen sarvessa.
Raamatussa sarvi kuvaa kunniaa, paljoutta ja voimaa.
Pelastuksen sarvi kuvaa siis kunniallista ja runsasta pelastusta.
Uskotko runsaaseen pelastukseen vai niukkaan pelastukseen, -
jonka siunaukset voi laskea yksitellen?
Uskon, että Jumala haluaa antaa sinulle runsaan pelastuksen -
ja hyvinvoivan elämän. En tarkoita hyvinvoinnilla rikkauksia, -
vaan siunausta, mahdollisuuksia, täyttymystä, sisäistä rauhaa -
ja Jumalan lupauksia sisimpääsi, koska sieltä kaikki alkaa.
Pelastuksemme on siis kunniallinen, runsas ja voimallinen.
Tässä jakeessa keskitytään siihen, että Jeesus kuuluu Daavidin sukuun.
Pelastus oli keskeinen teema Daavidin elämässä ja psalmeissa.
Hän puhuu pelastuksesta monissa psalmeissa.
Minulle psalmi 21 on pelastuspsalmi.
Ps. 21:2 "Herra, sinun voimastasi kuningas iloitsee; -
kuinka suuresti hän riemuitseekaan sinun avustasi!"
Englanniksi puhutaan avun sijaan pelastuksesta. Pelastus voi merkitä -
eri asioita eri ihmisille. Kaikki eivät ole ymmärtäneet sitä täyteyttä, -
mitä Jumala antaa meille, kun Jeesus, Pelastaja, on elämämme -
ja Pelastuksemme keskipiste. Luen lisää tätä pelastuspsalmia.
Jae 3 "Mitä hänen sydämensä halasi, sen sinä hänelle annoit, -
et kieltänyt, mitä hänen huulensa anoivat. Sela.
Sinä suot hänelle onnen ja siunauksen, -
panet hänen päähänsä kultaisen kruunun.
Hän anoi sinulta elämää, sen sinä hänelle annoit: -
iän pitkän, ainaisen, iankaikkisen.
Suuri on hänen kunniansa, kun sinä häntä autoit; -
sinä peität hänet loistolla ja kirkkaudella. Sillä sinä asetat -
hänet suureksi siunaukseksi ikuisiin aikoihin asti; -
sinä ilahutat häntä riemulla kasvojesi edessä.
Sillä kuningas luottaa Herraan, -
ja Korkeimman armo tekee hänet horjumattomaksi."
Psalmi jatkuu vielä kertoen runsaan pelastuksen ilosta ja lupauksesta.
Tämä psalmi 21 on täynnä elämää, toivoa ja siunausta, -
kun taas saman kirjoittajan kirjoittama psalmi 22 alkaa -
täysin päinvastaisissa tunnelmissa. Ensin hän iloitsee pelastuksesta, -
sitten hän jatkaa: "Jumalani, Jumalani, miksi minut hylkäsit?"
Psalmi 22 on tietysti messiaspsalmi. Se on profetia siitä, -
mitä Jeesus sanoi ristillä: "Jumalani, Jumalani, miksi minut hylkäsit?"
Toki psalmi 22 on myös kuvaus siitä, miten Daavid näkee elämänsä.
Jumala on hylännyt hänet, ja hän kokee olevansa kuin mato.
Koirat ovat ympäröineet hänet, ja hän voi laskea jokaisen luunsa.
Psalmien erolle on selkeä selitys. Psalmi 21 keskittyy pelastukseen -
ja kaikkeen siihen, mikä meille kuuluu Kristuksessa, psalmi 22 olosuhteisiin.
Olosuhteisiin keskittyvä näkee elämän tosiasiat. Ne ovat joskus lannistavia.
Jos taas keskitymme Jumalan Sanaan ja lupauksiin, -
emme keskity tosiasioihin, vaan totuuteen. Sen tunteminen vapauttaa.
En halua tänään profetoida tosiasioita elämääsi vuonna 2016, -
vaan profetoin siihen totuutta, Jumalan Sanaa ja lupauksia.
Uskon, että Jumala antaa meille seitsemän tiettyä siunausta.
Ne nousevat pelastuksestamme ja elämästämme Kristuksessa -
ja tulevat tuottamaan todistuksia Jumalan suuruudesta ja hyvyydestä.
Ps. 21:2―3, kerran vielä. "Herra, sinun voimastasi kuningas iloitsee; -
kuinka suuresti hän riemuitseekaan sinun avustasi!
Mitä hänen sydämensä halasi, sen sinä hänelle annoit."
Daavid puhuu tässä itsestään.
Ensimmäinen asia, jota uskon näkeväni, on unelmien toteutuminen.
Jumala antaa meille sen, mitä sydämemme halajaa.
Raamatussa puhutaan siitä paljon. Ps. 37:4 "silloin sinulla on -
ilo Herrassa, ja hän antaa sinulle, mitä sinun sydämesi halajaa."
Jakeen alkuosa on yhtä tärkeä kuin sen loppuosa. Jos ilosi on Herrassa, -
sydämesi halut ovat Jumalan lupausten ja suunnitelmien mukaisia.
Jos haluat, että unelmasi ja sydämesi halut toteutuvat, -
uskon, että Jumala on uskollinen.
Uskon, että monet saavat todistaa, että Jumala on yliluonnollisesti -
toteuttanut heidän sydämensä halut, unelmat ja haaveet.
Ps. 20:5 "Hän antakoon sinulle, mitä sydämesi halajaa, -
ja täyttäköön kaikki sinun aivoituksesi."
Jotkut ajattelevat, että kaikessa on kyse Jumalasta, ja tavallaan onkin.
Missä olisimme ilman Häntä? Olemme vain syntisiä.
Raamattu kuvaa erikoisella tavalla yhteistyötämme Jumalan kanssa -
sydämemme haaveiden ja unelmien toteutumiseksi.
2. Tess. 1:11 "Sitä varten me aina rukoilemmekin teidän puolestanne, -
että meidän Jumalamme katsoisi teidät kutsumisensa arvoisiksi -
ja voimallisesti saattaisi täydelliseksi kaiken teidän halunne hyvään -
ja teidän uskonne teot." Onko sydämessäsi unelmia? Mitä ne ovat?
Ovatko ne Jumalan suunnitelman mukaisia? Voima ja kutsumus -
tulevat Häneltä, mutta ne toteuttavat sydämesi hyvät suunnitelmat.
"...ja voimallisesti saattaisi täydelliseksi -
kaiken teidän halunne hyvään ja teidän uskonne teot."
Mutta meidän pitää selvittää, mitä sydämemme oikein haluaa.
Voin rehellisesti sanoa, että halusin jo nuorena palvella Jumalaa -
ja uskoin vahvasti kohtaavani naisen, joka sopisi unelmaani -
ja olisi minulle täydellinen apu, kuten Raamattu sanoo.
Uskon, ettei Bobbie ole vain kaunis nainen, jonka tapasin 19-vuotiaana.
Hän on toteutunut unelma.
Lapsena ja teini-iässä uskoin Herran sanoneen minulle, -
että jos tekisin tiettyjä päätöksiä jopa kiusausten edessä, -
Hän toteuttaisi sydämeni haaveen. Elämäni ja yhteinen työmme -
Jumalan valtakunnan rakentamiseksi osoittanee, -
että Bobbie on Jumalan lahja. Nuoret, älkää tyytykö toiseksi parhaaseen.
Kun mietitte sydämenne haaveita, uskokaa, että Jumala toteuttaa ne.
Uskotaan siihen ja rukoillaan, että Jumala tekee niin.
Minusta on surullista, että mitä tulee sydämen haaveisiin, -
jotkut ihmiset eivät tähtää tarpeeksi korkealle, -
koska heidän odotuksensa ovat liian matalat. Se voi johtua kasvatuksesta.
Ehkä äitisi opetti, että jos et halua pettyä, älä odota liian suuria.
Minä taas sanon: Rakenna sydämeesi sellaisia unelmia, -
että niiden toteutuminen vaatii yliluonnollisen ihmeen Jumalalta, -
sillä jos et tähtää mihinkään, osut siihen kyllä joka kerta.
Älä siis anna alhaisten odotusten pienentää sydämesi unelmia.
Älyköt ja akateemikot puhuvat pahaa pyrkimyksistä, -
ikään kuin olisi väärin olla kunnianhimoinen.
Minä uskon, että teillä pitäisi olla niin kovat tavoitteet kuin mahdollista.
Pyrkikää olemaan Jumalan lapsia, jotka täyttävät Jumalan suunnitelman.
Pyrkikää siihen, että Jumala voi käyttää teitä uskomattomilla tavoilla.
Jos lähdette liike-elämään, tavoitelkaa suurta Jumalan siunausta.
Jumala täyttää sydämemme toiveet, mutta usein ne ovat vaatimattomia, -
vaikka Jumala haluaisi toteuttaa paljon suurempiakin unelmia.
Ei siis anneta kielteisyyden pienentää sydämemme unelmia.
Joidenkin ihmisten unelmia pienentää pelko epäonnistumisesta.
Entä jos se ei toimikaan? Entä jos toiveeni ovat turhia ja saan pettyä?
Toivoton maailma puhuu mielellään turhista toiveista.
En saarnaa turhasta toivosta, mutta otan mieluummin vähän toivoa -
kuin ei toivoa ollenkaan. Raamattu kehottaa panemaan toivon Jumalaan.
Daavidkin sanoi itselleen epätoivonsa hetkellä: -
"Pane toivosi Jumalaan, Häneltä tulee apu."
Älä siis anna alhaisten odotusten tai epäonnistumisen pelon -
pienentää unelmiasi. Ehkä pelkäät, koska olet epäonnistunut ennenkin.
Ole unelmoija! Unelmoi suuria unelmia!
Joosefilla oli suuri unelma. Koko maa tulisi kumartamaan häntä.
Hänelle naurettiin, häntä pilkattiin, ja hänen veljensä suuttuivat, -
mutta Jumala toteutti unelman.
Kolmas syy pienentää odotuksiaan on kipu. Kukaan ei pidä kivusta.
Elämme joskus vaikeita aikoja. Meitä vainotaan tai arvostellaan, -
tai kohtaamme kielteisyyttä. Kipu voi saada sinut vetäytymään.
Juuri sitä vihollinen toivookin. Vaikka kohtaat vaikeita aikoja -
tai joudut taistelemaan, älä silti ikinä pienennä sydämesi unelmia.
Joidenkin ihmisten alhaiset odotukset ja sydämen unelmat -
johtuvat vain siitä, että heillä on niin huono käsitys itsestään.
"En voi uskoa, että Jumala antaisi minun ikinä kokea jotain sellaista."
"En voi kuvitella, että Jumala voisi koskaan käyttää minua noin."
Huono itsetunto ei perustu Raamatun sanaan sinusta, -
se perustuu olosuhteisiin, psalmiin 22, ei psalmiin 21.
Valitettavasti monien käsitys heistä itsestään estää heitä unelmoimasta.
Rohkaisen sinua luottamaan siihen, mitä Jumalan Sana sanoo, -
niin ettet anna huonon itsetunnon määrittää tulevaisuuttasi.
Uskon, että Jumalalla on hyvä suunnitelma sinulle vuonna 2016.
Miksi ei? Se on loistava vuosi nähdä toiveidensa toteutuvan -
ja Jumalan avaavan mahdollisuuksia.
Jotkut pienentävät unelmiaan, koska eivät halua maksaa niiden hintaa.
Jos jokin asia on tekemisen arvoinen, sillä on aina hintansa.
Siihen liittyy myös kipua. Elämä ei ole pelkkää voittokulkua.
Kohtaamme aina haasteita, mutta jotkut eivät kestä kipua.
Toiset haluavat sen, mitä muilla on, mutteivät halua maksaa sen hintaa.
Jotkut arvostelevat niitä, jotka ovat johtoasemassa tai joita on siunattu, -
mutta he eivät itse haluaisi tehdä -
tuohon asemaan pääsemisen vaatimia uhrauksia.
Uskon siis, että saamme nähdä todistuksia siitä, -
että Jumala täyttää ihmisten sydämen halun, ja unelmat toteutuvat.
Toiseksi uskon, että vuonna 2016 ja sitä seuraavina vuosina -
saamme nähdä ihmeellisiä rukousvastauksia. Ps. 21:3 kertoo, -
että Jumala on antanut kuninkaalle sen, mitä hänen sydämensä halajaa.
Jae jatkuu: "...et kieltänyt, mitä hänen huulensa anoivat. Sela."
Pysähdy miettimään sitä.
"...et kieltänyt, mitä hänen huulensa anoivat."
Millaisia rukouksia sinun huulillasi on? Missä asioissa rukoilet -
läpimurtoa, siunausta tai Jumalan lupausten toteutumista?
Ehkä rukoilet läheisillesi ja rakkaillesi paranemista, -
läpimurtoa, uutta alkua, yliluonnollista huolenpitoa -
tai sitä, että Jumala murtaisi elämääsi varjostavan velan voiman, -
kun rakennat elämääsi viisaasti hyvälle perustalle.
Lupaus kuului, ettei Herra ollut kieltänyt kuninkaalta sitä, -
mitä hänen huulensa anoivat. Uskon Jumalaan, joka vastaa rukouksiin.
Jaak. 5:16 "vanhurskaan rukous voi paljon, kun se on harras."
Älä aliarvioi rukouksen voimaa.
Liian usein sanomme: "Ei tässä voi muuta kuin rukoilla".
Rukouksen ei pitäisi olla viimeinen oljenkorsi, vaan ensimmäinen asia, -
koska rukous on taivaan voima, joka voi tuoda läpimurron elämääsi.
Mitkä rukoukset ovat huulillasi juuri nyt?
Ehkä rukoilet asioita, joiden toteutuminen on mahdotonta.
Oletko ikään kuin kuollut odottaville uskon rukouksille, -
vai uskotko Jumalan vastaavan rukouksiin, joita rukoilet nyt?
Uskon, että Jumala haluaa vastata yritykseesi liittyviin rukouksiin -
ja antaa läpimurron. Olkoot huulemme siis täynnä rukousta.
Rukoillaan ääneen ja sydämessämme uskoen, että Jumala vastaa meille.
Opin nuorena, että Jumala vastaa.
Kerran nuorten leirillä laskin mäkeä aaltopellin palalla, -
kaaduin ja mursin nilkkani.
Olin yksin kotona, ja jalkaani koski. Aloin rukoilla kavereideni puolesta.
Monet heistä tekivät teini-ikäisinä huonoja valintoja, -
eikä heidän suhteensa Jumalaan ollut kunnossa. He olivat leirillä, -
ja rukoilin heidän puolestaan. Myöhemmin kuulin, että viisi nuorta, -
jotka eivät olleet osoittaneet mitään kiinnostusta Jumalaa kohtaan, -
olivat menneet kokouksessa eteen ja kohdanneet Jumalan ihmeellisesti.
Jumala vastasi rukoukseeni.
Ollaan ihmisiä, jotka uskaltavat rukoilla uhkarohkeita rukouksia.
Aletaan rukoilla kiihkeästi ja tehokkaasti Jeesuksen nimessä, -
rukoillaan uskossa Jeesuksen nimessä ja uskotaan, -
että Jeesus vastaa rukouksiimme. Ps. 21:4 on suoraa jatkoa jakeelle 3.
"...et kieltänyt, mitä hänen huulensa anoivat. Sela.
Sinä suot hänelle onnen ja siunauksen..."
Suot hänelle onnen ja siunauksen. Tästä tulee mieleen tuhlaajapoika.
Hän oli tehnyt syntiä, pettänyt isänsä luottamuksen ja sotkenut elämänsä, -
eikä hänellä ollut mitään. Hän palasi kotiin toivoen pääsevänsä palvelijaksi.
Kun hän lähestyi kotia, hänen isänsä juoksi häntä vastaan, -
kohtasi hänet ja suuteli häntä. Mitä siis uskon tapahtuvan?
Uskon, että Jumalan siunaus ja hyvyys käyvät yli ymmärryksemme.
Englanninkielisen käännöksen mukaan Jumala kohtaa kuningasta -
hyvyydellään ja siunauksellaan. Siitä saa sellaisen kuvan, -
että Jumala tulee luoksemme ja yllättää meidät. 5. Moos. 28:2 -
"Ja kaikki nämä siunaukset tulevat sinun osaksesi ja saavuttavat sinut, -
jos kuulet Herran, sinun Jumalasi, ääntä."
Lupaus kuuluu: Jos olemme kuuliaisia Herran äänelle -
ja keskitymme Jeesukseen, Jumalan siunaus saavuttaa meidät.
Epätavalliset ihmeet ovat niin uskomattomia, -
että voimme vain pudistella niille päätämme epäuskoisina.
Odottamattomat siunaukset kohtaavat meitä, niitä ei tarvitse jahdata.
Yhtäkkiä siunauksia vain tulee joka puolelta, ja ne yllättävät meidät.
Jos elät Jumalan lupauksen mukaan, uskon, ettei sinun tarvitse -
juosta Jumalan siunausten perässä. Ne juoksevat sinun perässäsi.
Sinun ei tarvitse jahdata Hänen suosiotaan, riittää, -
että palvelet Jumalaa ja elät elämääsi, niin siunaukset saavuttavat sinut.
En julista vain Jumalan hyvyyttä yleisellä tasolla, vaan julistan, -
että Jumalan hyvyys, siunaus ja lupaus tulevat yllättäen elämääsi.
Psalmi jatkuu: "Sinä suot hänelle onnen ja siunauksen, -
panet hänen päähänsä kultaisen kruunun."
Jumala oli pannut kuninkaan päähän kultaisen kruunun.
Kruunu kuvaa valtaa, sitä, että ihminen on pää eikä häntä.
Millä elämäsi alueella koet vain jahdanneesi omaa häntääsi?
Ehkä olet velan alla, ja se hallitsee elämääsi.
Olet ollut häntä, mutta Jumala haluaa tehdä sinusta pään -
ja kruunata sinut vallalla, vaikka synti yrittää riistää sen sinulta.
Jeesuksen ansiosta saat sen takaisin. Saamme vallan niihin asioihin, -
jotka yrittävät hallita tai sitoa meitä, kuten velat tai riippuvuudet -
tai monenlaiset pelot. Jumala kutsuu sinua olemaan pää, ei häntä, -
ja antaa vallan ja auktoriteetin. Hän pani kultaisen kruunun -
kuninkaan päähän. Viidenneksi uskomme terveyteen, paranemiseen -
ja pitkään ikään. Ehkä täällä on ihmisiä, joiden elämä on vaarassa.
Uskon, että tänä vuonna yllenne puhutaan elämää ja pitkää ikää.
Toisten kohdalla pitkä elämä voi liittyä heidän unelmaansa.
Uskon, että Jumala haluaa antaa pitkän iän myös unelmillemme.
Uskon, että niin kauan kuin Jeesus on elämämme keskipiste, -
saamme nähdä Jumalan siunauksen elävän pitkään seurakunnassamme.
Julistan Jumalan suosiota elämääsi. Uskomme myös Jumalan läsnäoloon.
Pyhä Henki on kanssasi. Hän asuu meissä, vaikka olo tuntuisi tyhjältä.
Se ei tarkoita, ettei Jumala tekisi mi- tään. Hän on läsnä, vaikka on hiljaa.
Uskon, että voit kokea Jumalan vahvan läsnäolon kaikilla teilläsi.
Psalmi jatkuu jakeessa 7: "Sillä sinä asetat hänet suureksi siunaukseksi -
ikuisiin aikoihin asti; sinä ilahutat häntä riemulla kasvojesi edessä."
Haluan uskoa, että Jumalan läsnäolo seuraa sinua elämässäsi, -
niin kotona kuin töissäkin, vaikka kohtaat kriisejä ja haasteita.
Uskotaan yhdessä tuohon ihanaan läsnäoloon. Ei ole mitään -
Jumalan läsnäolon vertaista. Seitsemäs asia on jakeessa 12: -
"Vaikka he hankkivat pahaa sinua vastaan, miettivät juonia, -
eivät he mitään voi". Vihollisesi miettivät juonia, -
joita eivät pysty toteuttamaan. Tiedätkö mitä?
Uskon todella, että Jumalan käsi on seurakuntamme yllä.
Siitä ei yleensä puhuta näin, mutta se, mitä näemme Sydneyn lähiöissä, -
on Jumalan aikaansaamaa herätystä. Tilastojen mukaan seurakunta -
pienenee täällä Australiassa, mutta näin vain sunnuntai-iltana -
Sydneyssä meillä on tupa täynnä, ja kokousta katsotaan myös muualta.
Jopa sadat ihmiset antavat elämänsä Herralle joka viikko.
Joskus on hyvä huomata, missä olemme mukana ja kiittää siitä.
Ei ihme, että paholainen vihaa sitä, mutta siksi tämä jae on niin hieno: -
"Vaikka he hankkivat pahaa sinua vastaan, miettivät juonia, -
eivät he mitään voi". Yksi lempipsalmeistani -
on psalmi 112. Luen siitä jakeet 7―10 Messagen mukaan.
"Huhut ja juorut eivät heitä hetkauta. Sydän valmiina, luottaen Jumalaan, -
henki lujana, häiriintymättä, aina siunattuina, -
rentoina vihollisten joukossa, he syytävät lahjoja köyhille."
Tämä puhuu vanhurskaista ihmisistä. "Heidän anteliaisuutensa vain jatkuu.
Mikä kunnioitettu ja kaunis elämä! Ilkeä ihminen vilkaisee sitä -
ja raivoaa, pauhaa itsekseen, mutta jää sanattomaksi.
Väärämielisten unelmat ovat tyhjää täynnä, pelkkää tyhjää."
He räyhäävät itsekseen, mutteivät saa mitään aikaan.
Jos kohtaat elämässäsi minkäänlaista vastustusta ja vainoa, -
julistan yllesi Jumalan varjelusta. Jumalan käsi on yllämme, -
ja vuosien varrella olemme nähneet, että vaikka meitä vastustetaan, -
Jumalan työ vain jatkuu. Aamen!
Kirjasta on ihmisille apua, koska se on rehellinen.
Tämä mies on elävä todiste Jumalan työstä hänessä.
Tavoitteeni on antaa ihmisille toivoa. Uskon, että jos valitsemme oikein, -
se avaa meille ovia ja auttaa meitä elämän suuressa seikkailussa.
Live, Love, Lead saatavana kirjana, e-kirjana ja äänikirjana
Colour on liike, joka arvostaa naisen sydäntä ja uskoo siihen.
Se on nostanut tuhansia naisia seuraamaan kutsumustaan.
Colour-konferenssien tehtävä on varustaa naisia -
seuraamaan syvimpiä unelmiaan ja saamaan aikaan muutosta.
Haluamme antaa arvoa naiseudelle ja ihmisyydelle.
Colour 2016 Jo 20 vuotta Colour-konferensseja
Raamatussa on paljon lupauksia sydämemme haluista ja toiveista.
Monet asiat yrittävät pienentää unelmiasi ja heikentää uskoasi, -
kuten kipu, haluttomuus maksaa unelmien vaatimaa hintaa -
tai epäonnistumisen pelko, mutta jos uskot Raamatun sanaan -
ja unelmasi ovat Jumalan suunnitelman mukaisia, -
Raamattu lupaa, että Jumala antaa sinulle sen, mitä sydämesi haluaa.
Uskotaan siis suuriin asioihin ja Jumalaan, joka toteuttaa unelmat.
Siunausta ja mahtavaa viikkoa, muista liittyä seuraan ensi kerrallakin!
Elävä vesi, kesytön joki minussa
Upota minut armoosi
Avoin taivas syöksyy ylleni
Aseta minut ennalleen kirkkaudessasi
Pyhä Henki, pala tulen lailla, -
Kuluta minut, kuluta minut
Herra, tässä läsnäolossasi annan itseni -
Sinun kirkkaudellesi kunniaksesi...
Suomennos: Anni Lähteenmäki